ddrg/super_eurlex huggingface dataset:
Virallinen lehti nro C 135 , 14/05/1999 s. 0054



KIRJALLINEN KYSYMYS E-2416/98 esittäjä(t): Konstantinos Hatzidakis (PPE) komissiolle (27. heinäkuuta 1998) Aihe: Helleaallon aiheuttamat tuhot Kreetalla Heinäkuun alussa Kreetaa koetteli ennennäkemätön helle (lämpötila nousi yli 40 asteeseen), joka aiheutti hyvin suuria vahinkoja viiniviljelylle (erityisesti Iraklionin läänissä) ja myös karjataloudelle. Hyvin suuri ala viinirypäleviljelmiä ja satoja hehtaareita sultanarusinaviljelmiä tuhoutui. Mitä tulee karjatalouteen, helteestä kärsivät erityisesti siipikarja- ja sikatalous sekä muut kotieläimet ja mehiläistenhoito. Voisiko komissio nämä tosiasiat huomioon ottaen kertoa minulle, katsooko se, että on olemassa jotakin mahdollisuuksia Kreetan vahinkoa kärsineiden tuottajien tukemiseen?
Virallinen lehti nro C 135 , 14/05/1999 s. 0164



KIRJALLINEN KYSYMYS E-3074/98 esittäjä(t): José Pomés Ruiz (PPE) komissiolle (9. lokakuuta 1998) Aihe: Korruptio Venäjällä Näyttää siltä, että Venäjän tämänhetkisen taloudellisen tilanteen ratkaiseminen on kovan ja pitkän työn takana. Vielä valitettavampia ovat olleet uutiset, joissa keskuspankkia ja muita tahoja syytetään siitä, että ne eivät ole käyttäneet Kansainvälisen valuuttarahaston myöntämiä lainoja niihin tarkoituksiin kuin ne oli myönnetty. Saattaa myös olla, että korkea-arvoiset venäläiset virkamiehet ovat jopa varastaneet niitä. Kuinka paljon EU:lla on tällä hetkellä saatavia Venäjältä? Mihin toimiin EU aikoo ryhtyä valvoakseen Venäjälle jo myönnettyjä luottoja tai tulevaisuudessa mahdollisesti myönnettäviä luottoja? Komission jäsenen Hans van den Broekinkomission puolesta antama vastaus (10. marraskuuta 1998) Komissio on yhtä lailla huolestunut arvoisan parlamentin jäsenen kanssa Venäjän talouden tilasta ja rahoitustilanteesta. Euroopan unionilla ei ole maksamattomia luottoja Venäjällä. Vuonna 1991 myönnetyt luotot (yhteisön takuu 500 miljoonan ecun vientiluotoille sekä 1250 miljoonan ecun ruoka- ja lääkeavustuksiin tarkoitettu laina entiselle Neuvostoliitolle) on kokonaan maksettu takaisin. Venäjälle ei ole koskaan myönnetty makrotaloudellista avustusta. Uusien luottojen osalta, jotka auttaisivat Venäjää ratkaisemaan nykyisen rahoituskriisinsä, komissio noudattaa Cardiffissa kokoontuneen Eurooppa-neuvoston vahvistamia suuntaviivoja. Mahdollinen makrotaloudellinen avustaminen on toimitettava kansainvälisten rahoituslaitosten kautta ja se on sidottava siihen, että Venäjän hallitus panee täytäntöön uskottavan talouden uudistuspolitiikan.
Virallinen lehti nro C 135 , 14/05/1999 s. 0153



KIRJALLINEN KYSYMYS E-3025/98 esittäjä(t): Phillip Whitehead (PSE) komissiolle (8. lokakuuta 1998) Aihe: Kaasu ja tuli sekä vastuuvelvollisuus Aikooko komissio harkita uudelleen tarvetta laatia palvelualan vastuuvelvollisuutta koskeva ehdotus, jolla täydennettäisiin nykyistä tuotealan vastuuvelvollisuutta koskevaa direktiiviä? Onko komissio lisäksi teettänyt tutkimuksia siitä, kuinka lomamajoituksessa asuville voidaan parhaiten tiedottaa paloturvallisuudesta? Katsooko komissio, että paloturvallisuutta koskevaa nykyistä suositusta on tarkistettava? Komission jäsenen Emma Boninonkomission puolesta antama vastaus (5. marraskuuta 1998) Komissio aikoo kuluttajien turvallisuuden suojelun yhteydessä ja osana sisämarkkinoita tarkastella uudestaan, minkälaista yhteisön toimintaa tarvitaan palveluiden turvallisuuden alalla ja minkälaajuista tämän toiminnan tulisi olla ja mitä eri mahdollisuuksia ja toimintamalleja on käytettävissä. Tarkastelussa otetaan huomioon sekä palvelujen turvallisuuteen liittyvät ennaltaehkäisynäkökohdat että vastuuvelvollisuuteen liittyvien puutteiden korjaaminen. Komissio aikoo käynnistää mahdollisimman pikaisesti tutkimuksia tilanteen arvioimisen saattamiseksi ajan tasalle. Tarvittava yhteydenpito jäsenvaltioiden asiantuntijoihin ja eturyhmiin hoidetaan näiden tutkimusten kuluessa. Turvallisuudesta tiedottaminen on jo osa 22. joulukuuta 1986 annettua neuvoston suositusta 86/666/ETY, joka koskee käytössä olevien hotellien paloturvallisuutta(1). Komissio ei aio käynnistää erityistä tutkimusta aiheesta. Hotellien paloturvallisuudesta annetun parlamentin päätöslauselman(2) jälkeen tehty tutkimus suosituksen täytäntöönpanotilanteesta jäsenvaltioissa osoittaa, että suositus on saatettu laajalti osaksi kansallista lainsäädäntöä. Komissio ei tämän vuoksi aio ehdottaa, että tästä suosituksesta tehtäisiin luonteeltaan pakottava. Tästä aiheesta arvoisa parlamentin jäsen saa lisätietoja Anita Pollackin kirjallisesta kysymyksestä E-1423/97(3). Hotellien turvallisuutta voidaan kuitenkin tarkastella samalla, kun tarkastellaan palvelujen turvallisuutta, ja sitä voidaan käsitellä tällä alalla toteutettavissa tutkimuksissa. (1) EYVL L 384, 31.12.1986. (2) EYVL C 205, 25.7.1994. (3) EYVL C 45, 10.2.1998.
Virallinen lehti nro C 135 , 14/05/1999 s. 0103



KIRJALLINEN KYSYMYS E-2718/98 esittäjä(t): Leonie van Bladel (UPE) neuvostolle (1. syyskuuta 1998) Aihe: Ihmisoikeuksiin kohdistuvat rikkomukset Alankomaiden Antilleilla 1. Onko ministerineuvosto tietoinen, että Curaçaon virallinen syyttäjä on antanut toimeksi tutkia Koraal Spechtin vankilassa tapahtuneet pidätettyjen pahoinpitelyt? 2. Onko ministerineuvosto tietoinen, että Koraal Spechtin vankilan erikoissuojatulla osastolla tapahtui väkivaltaisuuksia ennen vartijoiden ja mellakkapoliisin puuttumista asioihin? 3. Onko ministerineuvosto tietoinen, että Antillien mellakkapoliisin menettelyt (muun muassa joukko pidätettyjä pakotettiin riisuutumaan, minkä jälkeen heidän oli palattava käsiraudoissa selleihinsä kävelemällä heitä patukoilla lyövien vartijoiden edestä) loukkaavat vakavalla tavalla ihmisoikeuksia? 4. Onko neuvosto valmis pyytämään Alankomaiden kuningaskunnalta näitä menettelyjä koskevan selvityksen? Miten ministerineuvosto aikoo tulevaisuudessa estää tällaiset menettelyt EU:n jäsenval-tioiden alueella? Vastaus (14. joulukuuta 1998) Neuvosto ei voi vastata arvoisan parlamentin jäsenen kysymykseen, joka ei kuulu Euroopan unionin toimivaltaan.
Virallinen lehti nro C 118 , 29/04/1999 s. 0037



KIRJALLINEN KYSYMYS P-2170/98 esittäjä(t): Helena Torres Marques (PSE) komissiolle (3. heinäkuuta 1998) Aihe: Saksan ja Ranskan myöntämät valtionavut Voiko komissio kertoa, kuinka paljon Ranska ja Saksa myönsivät valtion tukia vuonna 1997 ja kuinka suuret ovat nettomaksut, jotka kumpikin maa maksoi EU:lle kyseisenä vuonna? Komission jäsenen Erkki Liikasenkomission puolesta antama vastaus (10. syyskuuta 1998) Valtiontukia koskevaa tietoa on saatavilla komission äskettäisestä tutkimuksesta, joka koski valtiontukia Euroopan unionin teollisuudelle ja muutamille muille aloille(1). Yhteisön talousarviota rahoitetaan perinteisillä omilla varoilla ja ALV:stä ja BKTL:stä peräisin olevilla omilla varoilla. Vuonna 1997 Saksan osuus yhteisön kokonaisbudjettivaroista oli 28,2 prosenttia, perinteisistä omista varoista 24,2 prosenttia ja ALV- ja BKTL-varoista 29,1 prosenttia (perinteiset omat varat 3,432 miljoonaa ecua, ALV 10,503 miljoonaa ecua ja BKTL 7,281 miljoonaa ecua). Ranskan osuus yhteisön kokonaisbujettivaroista oli 17,5 prosenttia, perinteisistä omista varoista 10,9 prosenttia ja ALV- ja BKTL-varoista 19,0 prosenttia (perinteiset omat varat 1,550 miljoonaa ecua, ALV 6,842 miljoonaa ecua ja BKTL 4,793 miljoonaa ecua). (1) KOM(98) 417 lopullinen.
KIRJALLINEN KYSYMYS E-2447/98

esittäjä(t): Angela Sierra González (GUE/NGL) komissiolle

(30. heinäkuuta 1998)

Aihe: Berberien oikeudet Afrikassa

Algeriassa astui 5. heinäkuuta 1998 voimaan laki, joka koskee arabian kielen asemaa. Lain täytäntöönpano vaikuttaa yleisesti kaikkiin algerialaisiin, mutta erityisesti koko Maghrebin alueen berbereihin, joista suuri osa asuu Algeriassa.

Tämä seikka yhdessä etnisen laulajan Lunes Matubin 25. kesäkuuta 1998 tapahtuneen murhan kanssa on saanut aikaan berbereiden nousun kapinaan. Berbereitä yhdistää "tamazightin" kieli ja heillä on oma kulttuuri-identiteettinsä, mutta nyt he kärsivät asuinmaansa pakollisesta "arabialaistamisesta".

Tehokas toiminta diplomaattitasolla on epäilemättä tarpeen, jotta berbereiden oikeudet kansanryhmänä taattaisiin.

Mihin aloitteisiin komissio on ryhtynyt tai aikoo ryhtyä näiden tapahtumien vuoksi?

Katsooko komissio, että on tarpeellista kääntyä Algerian hallituksen puoleen ja pyytää berberiyhteisöjen oikeuksien tehokasta suojelua?

Komission jäsenen Manuel Maríninkomission puolesta antama vastaus

(21. syyskuuta 1998)

Arabialaistamista koskevasta laista ilmoitettiin ensimmäisen kerran 4. heinäkuuta 1992. Lain nopealla täytäntöönpanolla voi todellakin olla kielteisiä vaikutuksia berberiväestölle, kuten myös Yhdistyneiden Kansakuntien ihmisoikeuskomitea totesi heinäkuussa 1998 pidetyssä 62. istunnossaan.

Arvoisan parlamentin jäsenen esittämät diplomaattitoimet ovat paitsi komission myös jäsenvaltioiden käytettävissä Euroopan unionista tehdyn sopimuksen määräysten mukaisesti.

Komissio pyrkii siihen, että yhteisön ja Algerian assosiaatiosopimus hyväksyttäisiin pikaisesti, jotta yhteisö saisi käyttöönsä asianmukaiset kehykset ja keinot voidakseen tehokkaammin korostaa kantaansa ihmisoikeuksien kunnioittamiseen Algeriassa. Tällä välin komissio ei epäröi ottaa esiin arvoisan parlamentin jäsenen mainitsemaa kysymystä säännöllisessä diplomaattisessa yhteydenpidossa, jota se yhdessä jäsenvaltioiden kanssa harjoittaa Algerian viranomaisten kanssa.

Tältä osin on mainittava, että yhteisö aloitti vuonna 1995 poliittisen vuoropuhelun Välimeren etelä- ja itäpuolen kumppanimaiden kanssa, joihin myös Algeria kuuluu. Tässä poliittisessa vuoropuhelussa käsitellään muun muassa ihmisoikeuksien, myös vähemmistöjen oikeuksien kunnioittamista. Kyseisten 27 kumppanimaan johtavat virkamiehet ovat useaan otteeseen vaihtaneet näkökantojaan monenvälisessä vuoropuhelussa, ja tässä yhteydessä on selvitetty myös ihmisoikeuksia koskevien kansainvälisten asiakirjojen ratifiointitilannetta. Sen sijaan yhteisön ja Algerian kahdenvälistä vuoropuhelua ei vielä ole aloitettu, koska vuoropuhelulle kehykset antavan assosiaatiosopimuksen neuvottelu on vielä kesken.
Virallinen lehti nro C 135 , 14/05/1999 s. 0106



KIRJALLINEN KYSYMYS E-2730/98 esittäjä(t): Jessica Larive (ELDR) komissiolle (1. syyskuuta 1998) Aihe: Maksamatta jäänyt pääosasto XIII:n myöntämä avustus Alankomaiden elokuvajuhlille Euroopan komissio (PO XIII) päätti vuonna 1995 myöntää Alankomaiden elokuvajuhlille 12 000 ecun taloudellisen avustuksen "Scientific Technical Festival" -tapahtuman järjestämistä varten. Summa maksettiin vasta vuoden 1997 alussa monien kirjeiden, puhelujen ja maksupyyntöjen jälkeen. Vuonna 1996 myönnettiin jälleen avustus, tällä kertaa määrältään 2 x 12 000 ecua. Summan myönsi eräs Euroopan komission pääosasto XIII:n virkamies. Tuen saaja täytti tarvittavat kaavakkeet ja lähetti ne takaisin. Summia ei tähän päivään mennessä ole maksettu huolimatta useista kirjeistä, kirjallisista pyynnöistä ja Euroopan oikeusasiamiehelle jätetystä kantelusta. 1. Onko Euroopan komissio tietoinen tapahtumista, jotka koskevat PO XIII:n virkamiehen myöntämiä rahasummia, ja että kyseinen virkamies selittää, että kirjeet eivät ole tulleet perille ja yksikkö on vaihtanut paikkaa? 2. Onko kyseinen virkamies mahdollisesti antanut lupauksen, jota hän ei voi pitää? 3. Mitä Euroopan komissio aikoo tehdä tälle asialle? 4. Milloin Euroopan komissio aikoo lopulta maksaa avustuksen? Komission jäsenen Martin Bangemanninkomission puolesta antama vastaus (7. lokakuuta 1998) Parlamentin jäsenen mainitsemasta tapauksesta on tehty valitus Euroopan oikeusasiamiehelle. Komissio antoi oikeusasiamiehelle yksityiskohtaisen vastauksen tämän pyydettyä ensimmäisen kerran tietoja asiasta. Oikeusasiamies pyysi asiasta vielä lisätietoja, jolloin komissio antoi pyydetyt tarkemmat tiedot avustusten myöntämismenettelyyn liittyvistä erityiskysymyksistä. Oikeusasiamies ei ole vielä tehnyt asiasta päätöstä. Koska Euroopan oikeusasiamies tutkii asiaa parhaillaan, komission mielestä on parempi odottaa oikeusasiamiehen päätöstä ennen kuin se harkitsee mahdollisia jatkotoimia asiassa.
Virallinen lehti nro C 135 , 14/05/1999 s. 0120



KIRJALLINEN KYSYMYS E-2807/98 esittäjä(t): Leo Tindemans (PPE) komissiolle (17. syyskuuta 1998) Aihe: PHARE-politiikka ja EU:n asiantuntijoiden etujen turvaaminen Kuinka eurooppalaiset asiantuntijat voivat tehdä työtään PHARE-hankkeissa silloin, kun projektin toimeenpano aiheuttaa erimielisyyksiä? Hajautetun toimeenpanon periaatteen mukaan vastuu ohjelmien toimeenpanosta on PHARE-maiden hallintoviranomaisilla ja Euroopan komission valtuuskunnilla. Jos paikallisten viranomaisten ja eurooppalaisen sopimusosapuolen välille syntyy mielipide-eroja, voisi olettaa, että eurooppalainen sopimusosapuoli vetoaa Euroopan komission valtuuskunnan sovintolautakuntaan löytääkseen tyydyttävän ratkaisun, joka mahdollistaa hankkeen toimeenpanon jatkumisen. Kokemukset Romaniassa ja Bulgariassa tosin osoittavat, että valtuuskunta antaa PHARE-hankkeiden valvonnan näissä maissa paikallisille virkamiehille, jotka eivät halua sovitella ristiriitoja kansallisten viranomaiskollegojensa kanssa eivätkä eurooppalaiset valtuuskunnan virkamiehet katso tarpeelliseksi käyttää asiassa omaa aloitekykyään. Myöskään Euroopan komission DG 1A:n virkamiehet eivät halua sekaantua asiaan. Väärinymmärrykset, joita tapahtuu usein, vaikeuttavat EU:n asiantuntijoiden työskentelyä ja he jäävät ilman apua. Kenelle komission mukaan kuuluu eurooppalaisen sopimusosapuolen ja paikallisten viranomaisten välisten asioiden sovittelu? Eikö tällainen tehtävä pitäisi antaa komissiolle itselleen tai PHARE-hallintoviranomaisille? Komission jäsenen Hans van den Broekinkomission puolesta antama vastaus (21. lokakuuta 1998) Komissio on lähes kaikkien Phare-hankkeiden osalta siirtänyt sopimusten tekemiseen liittyvän toimivallan yhteistyömaille. Tämän hajautetun menettelyn yhteydessä toteuttamisesta vastaava kansallinen viranomainen, kuten ohjelmienhallintayksikkö, tekee sopimuksen konsultin kanssa, johon komissiolla ei ole oikeudellista suhdetta. Jos konsultin ja toteuttamisesta vastaavan viranomaisen välillä syntyy erimielisyyksiä sopimuksen toteuttamisesta, ne ratkaistaan näiden välisessä sopimuksessa määrätyn menettelyn mukaisesti. Sopimuspuolten olisi tavanomaisissa olosuhteissa ratkaistava hankkeiden toteuttamisesta syntyneet ongelmat itse. Jos ongelmat kuitenkin jatkuvat, konsultin on sopimusperusteisia velvoitteitaan noudattaen otettava yhteyttä asianomaiseen komission edustustoon tai muille kuin jäsenvaltioille tarkoitetun yhteisön avun hallinnoinnista vastaavaan komission yhteiseen RELEX-yksikköön. Komissio yrittää silloin käytettävissä olevien voimavarojen puitteissa vedota epävirallisesti sopimuspuoliin, jotta hankkeiden tavoitteet saavutetaan, kunnioittaen samalla yhteistyömaan riippumattomuutta sille uskottujen hankkeiden hallinnoinnissa.
Virallinen lehti nro C 096 , 08/04/1999 s. 0061



KIRJALLINEN KYSYMYS E-2232/98 esittäjä(t): Johanna Maij-Weggen (PPE) komissiolle (16. heinäkuuta 1998) Aihe: Nigeria Onko komissio tietoinen viimeaikaisesta, 26. toukokuuta 1998 tapahtuneesta Environmental Rights Action -järjestön aktivistin Isaac Osuokan pidätyksestä? Osuoka pidätettiin hänen ollessaan matkalla African Forest Action Networkin konferenssiin. Hänen autostaan löytyi konferenssiin tarkoitettuja esitteitä, jotka kertoivat Niger-joen suistoalueella tapahtuneista ihmisoikeusrikkomuksista. Seuraavana päivänä pidätettiin myös Osu-okan asianajaja tämän mennessä tapaamaan Osuokaa. Onko komissio tietoinen, että tämä on vain yksi esimerkki Nigeriassa tapahtuneista ihmisoikeusaktivistien, toimittajien ja oppositiojohtajien pidätyksistä? Voisiko komissio ilmoittaa, kuinka monta poliittista vankia Nigerian vankiloissa on? Mihin toimiin komissio aikoo ryhtyä Isaac Osuokan ja muiden aktivistien vapauttamiseksi? Kenraali Abdulsalam Abubakar ei noussut valtaan demokraattisella tavalla kenraali Abachan kuoltua. Aikooko komissio ryhtyä (diplomaattisiin) toimiin tätä uutta sotilashallitusta vastaan, koska Nigeriasta ei vieläkään ole tullut demokraattista ja vapaata oikeusvaltiota? Voisiko komissio ilmoittaa, aikooko uusi kenraali vapauttaa Moshood Abiolan ja järjestää vapaat vaalit? Komission jäsenen João de Deus Pinheironkomission puolesta antama vastaus (16. syyskuuta 1998) Varmistamattomien tietojen mukaan Isaac Osuoka on pidätetty mutta sittemmin vapautettu. Nigerian poliittisten vankien kokonaismäärää on vaikea arvioida. Nigerian viranomaiset ovat äskettäin vapauttaneet useita poliittisia vankeja, mutta on selvää, että useita on edelleen vankiloissa. Demokratiaan ja siviilihallintoon palaamista sekä ihmisoikeuksien täyttä kunnioittamista koskevien kansainvälisten painostustoimien osalta komissio toimii yhteistyössä neuvoston kanssa yhteisen ulko- ja turvallisuuspolitiikan mukaisesti. Unioni on toistuvasti vedonnut demokratiaan ja siviilihallintoon palaamisen sekä kaikkien poliittisten vankien vapauttamisen puolesta. Vuonna 1995 unioni hyväksyi yhteisiä kantoja, jotka koskivat Nigerian vastaisia pakotteita vakavien ihmisoikeusrikkomusten vuoksi. Näiden pakotteiden voimassaoloaikaa on pidennetty 1. päivään marraskuuta 1998. Komissio pitää erittäin myönteisenä sitä, että äskettäin on vapautettu poliittisia vankeja ja että maan uusi johtaja kenraali Abubakar on ilmoittanut tavoitteena olevan siviilihallintoon ja demokratiaan palaaminen. Komissio ja jäsenvaltiot haluavat kannustaa Nigeriaa jatkamaan tätä politiikkaa ja toteuttamaan lisää konkreettisia toimia, muun muassa vapauttamaan kaikki poliittiset vangit ja järjestämään vapaat ja oikeudenmukaiset vaalit. Unionin tulevaa Nigerian-politiikkaa arvioidaan näistä lähtökohdista. Unioni vetosi useaan kertaan päällikkö Moshood Abiolan vapauttamisen puolesta. Abiola kuoli traagisesti juuri kun hänet aiottiin vapauttaa.
KIRJALLINEN KYSYMYS E-1302/98

esittäjä(t): Francesco Baldarelli (PSE) komissiolle

(29. huhtikuuta 1998)

Aihe: Alitalian Santiago de Chileen suuntautuvien suorien lentojen lakkauttaminen

Chilessä asuvat italialaiset ovat kertoneet, että Italian valtiollinen lentoyhtiö Alitalia lopettaa viikottaiset suorat lentonsa Santiago de Chileen ensi vuoden maaliskuun 31. päivästä lähtien. Alitalia tulee lentämään ainoastaan Buenos Airesiin ja jatkoyhteyden Santiagoon hoitaa LAN Chile lentoyhtiöiden tekemän keskinäisen sopimuksen mukaisesti.

Uutinen on aiheuttanut tyrmistystä ja huolta Chilen italialaisten keskuudessa, sillä tämä Alitalian päätös tulee vain runsas vuosi ennen juhlavuotta 2000, jolloin Italiaan saapuu miljoonia turisteja ja pyhiinvaeltajia koko maailmasta, mukaan lukien runsaasti Etelä-Amerikassa asuvia italialaisia.

Jos päätös on lopullinen, Chilestä tulee ainoa Etelä-Amerikan maa, josta ei ole suoraa lentoyhteyttä Italiaan. Tämä merkitsisi suurta tappiota Italian imagolle ja uskottavuudelle Chilessä ja olisi ristiriidassa sekä Italian hallituksen (kaksi hiljattain tehtyä virallista vierailua, varapääministeri Walter Veltronin heinäkuussa 1997 ja pääministeri Romano Prodin muutama päivä sitten tekemät vierailut) että italialaisten liikemiesten, joita on yhä enemmän Chilessä, osoittaman kiinnostuksen kasvun kanssa.

Mitä komissio aikoo tehdä, jotta Chilen italialaisten oikeutetut vaatimukset voitaisiin toteuttaa. Chilen italialaisia tämä yhtäkkinen ja harkitsematon päätös lopettaa suorat lennot Italian ja Chilen välillä haittaisi suuresti, etenkin nyt, kun maiden väliset suhteet ovat tiivistymässä.

Komission jäsenen Neil Kinnockinkomission puolesta antama vastaus

(10. kesäkuuta 1998)

Komission käsityksen mukaan Alitalia on tehnyt päätöksensä liiketaloudellisista syistä. Komissio ei voi puuttua asiaan, kun yritykset päättävät lopettaa säännöllisen liikennöintinsä. Kaikki huomautukset tulisikin osoittaa asianomaiselle lentoyhtiölle.
Virallinen lehti nro C 096 , 08/04/1999 s. 0043



KIRJALLINEN KYSYMYS E-2137/98 esittäjä(t): Freddy Blak (PSE) komissiolle (10. heinäkuuta 1998) Aihe: Sosiaalisen vuoropuhelun rakennemuutos 1. Komissio haluaa lakkauttaa posti- ja teleliikenteeseen liittyvät sosiaalista vuoropuhelua käyvät sekakomiteat. Millä alueilla sekakomiteoiden ei katsota toimivat tyydyttävästi? 2. Mikä saa uskomaan, että uudet rakenteet toimivat paremmin kuin sekakomiteat? 3. Miten aiotaan taata, että sekakomiteoita sävyttänyt hyvä yhteistyö jatkuu uusissa rakenteissa? 4. Mielestäni tätä päätöstä vastustetaan laajalti asiaan liittyvissä organisaatioissa. Miten komissio suhtautuu asiaan?
KIRJALLINEN KYSYMYS E-2228/98

esittäjä(t): Kirsi Piha (PPE) komissiolle

(16. heinäkuuta 1998)

Aihe: Budjetista jäädytetyt avustukset

Euroopan tuomioistuin jäädytti komission sosiaaliavustusten varat niiden "laittoman" luonteen perusteella, sillä näillä avustusohjelmilla ei ole ollut ministerineuvoston suostumusta. Kuitenkin ohjelmat ovat kansalaisten Euroopan kannalta merkittäviä.

Kysynkin komissiolta, kuinka monet ja mitkä projektit jäävät nyt ilman avustusta ja mihin on mahdollista saada neuvoston suostumus?

Komission jäsenen Erkki Liikasenkomission puolesta antama vastaus

(17. syyskuuta 1998)

Heinäkuun 17. päivänä 1998 tehtyjen oikeusperustoja ja talousarvion toteuttamista koskevan toimielinten välisen sopimuksen ja vuotta 1998 koskevan erityissopimuksen johdosta komissio on 29. heinäkuuta hyväksynyt budjettikohdan B3-4109 Lapsiin, nuoriin ja naisiin kohdistuvan väkivallan vastaiset toimenpiteet voimassaolon jatkamisen.

Neuvosto ja komissio ovat myös yhteisesti todenneet neuvoston olevan sosiaalisen syrjäytymisen torjumisen osalta sitä mieltä, että tultuaan ratifioiduksi Amsterdamin sopimus tarjoaa keinot tarvittavan oikeusperustan laatimisen. Komissio tutkii, miten budjettikohtien B3-4101 Yhteistyö hyväntekeväisyysjärjestöjen kanssa, B3-4102 Valmistelevat toimet jäsenvaltioiden välisen sosiaalista syrjäytymistä estävän yhteistyön edistämiseksi ja B3-4116 Yhteistyö sosiaalisesti syrjäytyneiden ja vanhusten muodostamien, valtioista riippumattomien järjestöjen ja yhdistysten kanssa uudelleensuuntaaminen mahdollistaisi niiden pitämisen uuden yhteisön toiminnan valmisteluna.

Lisäksi komissio on 14. heinäkuuta 1998 päättänyt vapauttaa budjettikohdat B3-4106 Yhteistyö valtioista riippumattomien järjestöjen ja vammaisjärjestöjen kanssa sekä niille myönnettävä tuki, B3-4113 Toimet pakolaisten integroimiseksi sekä B3-4114 Rasismin, muukalaisvihan ja antisemitismin torjuntaan liittyvät toimet.

Budjettikohdan B3-4304 Terveys ja hyvinvointi osalta komissio odottaa oikeusperustan hyväksymistä. Ainoat vielä ratkaistavina olevat sosiaalitukialan budjettikohdat ovat B3-4108 Toimet perheen ja lasten hyväksi ja B3-440 Huumeidenvastaisen toiminnan yleiset osat.